Document ID: 32010R0865

KOMISSION ASETUS (EU) N:o 865/2010,
annettu 29 päivänä syyskuuta 2010,
voin vähimmäismyyntihinnan vahvistamisesta asetuksella (EU) N:o 446/2010 aloitetun tarjouskilpailumenettelyn yhteydessä järjestetyssä seitsemännessä yksittäisessä tarjouskilpailussa
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan j alakohdan yhdessä 4 artiklan kanssa,
sekä katsoo seuraavaa:
(1)
Komission asetuksella (EU) N:o 446/2010 (2) aloitettiin voin myynti tarjouskilpailumenettelyllä neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetussa komission asetuksessa (EU) N:o 1272/2009 (3) säädetyin edellytyksin.
(2)
Kussakin yksittäisessä tarjouskilpailussa saadut tarjoukset huomioon ottaen komissio vahvistaa asetuksen (EU) N:o 1272/2009 46 artiklan 1 kohdan mukaisesti vähimmäismyyntihinnan tai päättää olla vahvistamatta sitä.
(3)
Seitsemännessä yksittäisessä tarjouskilpailussa saadut tarjoukset huomioon ottaen olisi vahvistettava vähimmäismyyntihinta Ranskassa varastoidulle voille, sillä kyseisessä jäsenvaltiossa on varastoituna erittäin vähän voita. Muissa jäsenvaltioissa kuin Ranskassa varastoidulle voille ei ole syytä vahvistaa vähimmäismyyntihintaa.
(4)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Asetuksella (EU) N:o 446/2010 aloitetun tarjouskilpailumenettelyn mukaisessa seitsemännessä yksittäisessä voin myyntiä koskevassa tarjouskilpailussa, jossa tarjousten jättöaika päättyi 21 päivänä syyskuuta 2010, vahvistetaan Ranskassa varastoidun voin vähimmäismyyntihinnaksi 356,00 euroa 100 kilogrammalta.
Kyseisessä yksittäisessä tarjouskilpailussa ei vahvisteta vähimmäismyyntihintaa muissa jäsenvaltioissa kuin Ranskassa varastoidulle voille.
2 artikla
Tämä asetus tulee voimaan 30 päivänä syyskuuta 2010.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä syyskuuta 2010.

Labels: 2
3
17